शोभायात्रा के दौरान 1200 पुलिस बल के साथ सीमा सुरक्षा बल (बीएसएफ) के जवानों की भी तैनाती की गयी है। महावीर मंदिर से निकाली गयी शोभायात्रा में भगवान श्री कृष्ण को पालकी में बिठाया गया था। इस मौके पर लाखों की संख्या में दोनों धर्मों के श्रद्धालुओं ने भाग लिया। साम्प्रदायिक सौहार्द के प्रतीक इस आयोजन में अररिया के सांसद मोहम्मद सरफराज आलम महावीर मंदिर गये और तिलक लगाकर भगवान का प्रसाद ग्रहण किया।